COFFEE
కేఫ్‌ కాఫీడే వాటా కొనుగోలు
ముంబయి, మే 15: కేఫ్‌కాఫీడే చైన్‌ స్టోర్లు నిర్వహి స్తున్న కాఫీడే ఎంటర్‌ప్రైజెస్‌ తన అనుబంధ సంస్థ సికాల్‌ లాజిస్టిక్స్‌ రెండు చిన్న సంస్థల్లో మెజార్టీ వాటా లను కొనుగోలుచేస్తున్నట్లు వెల్లడించింది. రవాణా రంగంలో ఈ సంస్థలు బహుముఖంగా పనిచేస్తున్నాయి. గోదాముల నిర్వహణ పంపిణీ బిజినెస్‌లకు సంబంధించి ఈ రెండు సంస్థల్లో మెజార్టీ వాటాలు కొనుగోలు చేసింది. అంతేకాకుండా కంపెనీ అనుబంధ సంస్థ సికాల్‌ లాజి స్టిక్స్‌ ఈ రెండుసంస్థల్లో వాటాల కొనుగోలుకు విధాన కసరత్తులు షురూచేసింది. ఎక్స్‌ప్రెస్‌ లాజిస్టిక్స్‌ బిజినెస్‌ సంస్థలో 40 కోట్లు రాబడులతో పటిష్టంగా ఉంది. కాఫీడే ఎంటర్‌ప్రైజెస్‌ ఈ సమాచారం బిఎస్‌ఇకి సైతం నివేదించింది. కంపెనీ బోర్డు డైరెక్టర్లు కూడా ఈ ప్రతిపాదనకు అంగీకారం తెలిపారు. రెండోకంపెనీ పరంగా వార్షికంగా 20 కోట్ల రాబడులు సాధిస్తోంది.